**ELFLA Projektu vērtēšanas komisijas nolikums**

**I. Vispārējie nosacījumi**

1. Biedrības „Stopiņu un Salaspils Partnerība” (turpmāk Partnerība) sabiedrības virzītas vietējās attīstības stratēģijas īstenošanas ELFLA projektu vērtēšanas komisija tiek izveidota saskaņā ar Biedrības ELFLA Padomes nolikumu un atbilstoši LR normatīvos aktos noteiktajām prasībām.

2. ELFLA projektu vērtēšanas komisijas funkcija ir nodrošināt Partnerības Sabiedrības virzītas vietējās attīstības stratēģijas 2014.-2020.gadam Rīcības plānam Lauku attīstības programmas 2014.–2020.gadam pasākuma “Darbību īstenošana saskaņā ar sabiedrības virzītas vietējās attīstības stratēģiju” ietvaros iesniegto projektu iesniegumu vērtēšanu.

**II. ELFLA projektu vērtēšanas komisijas izveidošanas nosacījumi**

3. ELFLA projektu vērtēšanas komisijas:

3.1. ELFLA projektu vērtēšanas komisijas sastāvu ievēl ELFLA Padome;

3.2. ELFLA projektu vērtēšanas komisiju veido 9 locekļi, kurus izrauga no Partnerības biedru vidus. Komisijā var tikt piesaistīti papildus eksperti, par kuru nepieciešamību komisija balso komisijas kārtējā sēdē.

4. Par ELFLA projektu vērtēšanas komisijas darba tehnisko un organizatorisko nodrošinājumu atbild Biedrības Valde.

**III. ELFLA projektu vērtēšanas komisijas uzdevumi, pienākumi un atbildība**

5. ELFLA projektu vērtēšanas komisijai ir šādi uzdevumi:

5.1. Izvērtēt vietējās attīstības stratēģijas īstenošanas ELFLA projektu atbilstību vietējai attīstības stratēģijai;

5.2. Sagatavot un iesniegt ELFLA Padomei izvērtēto projekta iesnieguma apkopojumu un rekomendācijas.

6. ELFLA projektu vērtēšanas komisijas pienākumi:

6.1.ELFLA projektu vērtēšanā:

6.1.1 Normatīvajos aktos par valsts un Eiropas Savienības atbalsta piešķiršanas kārtību sabiedrības virzītas vietējās attīstības stratēģiju īstenošanai un kārtību, kādā piešķir valsts un Eiropas Savienības atbalstu lauku attīstībai pasākumam „ Darbību īstenošana saskaņā ar sabiedrības virzītas vietējās attīstības stratēģiju” noteiktajā kārtībā veikt projektu izvērtēšanu atbilstoši sabiedrības virzītas vietējās attīstības stratēģijā atbilstošajai rīcībai noteiktajiem projekta vērtēšanas kritērijiem;

 6.1.2. Pēc projektu izvērtēšanas izveidot projektu sarakstu, sarindojot projektu iesniegumus pēc iegūto punktu skaita;

6.1.3. Sagatavot ziņojumu un atzinuma lēmuma projektu ELFLA Padomei lēmuma pieņemšanai.

6.1.4. Negatīva atzinuma gadījumā ziņojumā norādīt pamatotu noraidīšanas iemeslu.

6.1.5. Ziņojumus un atzinumus paraksta visi ELFLA projektu vērtēšanas komisijas locekļi.

6.1.6. Vērtēšanas komisijas locekļa individuālais vērtējums netiek izpausts.

7. ELFLA projektu vērtēšanas komisijas atbildība:

7.1. ELFLA projektu vērtēšanas komisija savā darbā pie projektu iesniegumu izvērtēšanas ievēro konfendicialitāti;

7.2. ELFLA projektu vērtēšanas komisijas lēmumiem jābalstās uz katrai rīcībai noteikto kritēriju objektīvu izvērtēšanu, ko ELFLA projektu vērtēšanas komisijas locekļi apstiprina ar savu parakstu;

7.3. ELFLA projektu vērtēšanas komisijas pieņemtam lēmumam ir rekomendējošs raksturs;

7.4. Visi ELFLA projektu vērtēšanas komisijas locekļi aizpilda interešu konflikta novēršanas deklarāciju (ievērojot Partnerības sabiedrības virzītas vietējās attīstības stratēģijas 2014.- 2020.gadam nosacījumus).